Para outras páxinas con títulos homónimos véxase: Melón (homónimos).
O **melón** é un órgano de forma ovalada formado por unha substancia de natureza lipídica que se encontra na fronte da maioría dos odontocetos e que se cre que se utiliza para a ecolocación.

Función
-------

Cabeza dunha beluga onde se observa a gran prominencia frontal que alberga o melón.
O melón axuda á ecolocación.
Estruturalmente, o melón forma parte do aparato nasal e comprende a maior parte do tecido entre o espiráculo e a punta do nariz. É un órgano ovoide que se encontra na rexión facial dos odontocetos. Normalmente é asimétrico, lixeiramente desviado cara ao lado dereito. Encóntrase sobre unha almofadiñaa de tecido conectivo denso, sobre as turbinas óseas do cranio.

O tamaño do melón non se relaciona coa máxima profundidade alcanzada nas inmersións dos cetáceos. A súa función aínda non foi aclarada totalmente, pero se cre que é un compoñente bioacústico, como un medio de enfocar os sons utilizados na ecolocación e adaptador de impedancia.  
A función como adaptador de impedancia implica a creación dunha similitude entre as características deste tecido e a auga circundante, de tal modo que a enerxía acústica pode fluír cara ao exterior da cabeza e penetrar no medio acuoso cunha mínima perda de enerxía.  
Algúns científicos crían erroneamente que o melón se utilizaba para somerxerse e como flotador. Pero estas ideas foron descartadas nos últimos 40 anos e deixaron de ser consideradas válidas polos cetólogos.

Os lípidos (graxas, aceites e ceras) dentro da cabeza dos odontocetos son quimicamente distintos. Estes teñen a característica infrecuente de que trasmiten os sons a diferente velocidade dependendo da composición química e que son tóxicos para o metabolismo. Parece como se esta estrutura lipídica especializada evolucionou como compoñente da máquina bioacústica dos odontocetos. O melón e os tecidos lípidicos mandibulares que están involucrados na produción e recepción do son están compostos de ácidos graxos ricos en ácido isovalérico.  
A composición bioquímica dos lípidos en varios odontocetos cambia segundo a idade do individuo, o que suxire que a ecolocación non está completamente desenvolvida cando estes animais nacen.

Notas
-----

1. ↑  Cranford, T. W. M. Amundin, e K. S. Norris. (1996). ""Functional morphology and homology in the odontocete nasal complex: Implications for sound generation."". *J. Morphol.* **228** (3): 223–285. PMID 8622183.
2. ↑  Harper, C. J.; et al. (2008). ""Morphology of the melón and its tendinous connections to the facial muscles in bottlenose dolphins (Tursiops truncatus)."". *J. Morphol.* (en inglés) **269** (7): 820–839. PMID 18473369.
3. ↑  Cranford, T. W.; et al. (2008). ""Anatomic Geometry of Sound Transmission and Reception in Cuvier's Beaked Whale (Ziphius cavirostris)."". *Anat. Rec.* **291** (4): 353–378. PMID 18228579.
4. 1 2  Berta, Annalisa (2006). *Marine Mammals: Evolutionary biology*. Academic Press. ISBN 0-12-088552-2.
5. ↑  Cranford, T. W. (26 de agosto de 2006). ""The sperm whale's nose: Sexual selection on a grand scale?"". *Marine Mammal Science* (en inglés) **15** (4): 1134–1158. doi:10.1111/j.1748-7692.1999.tb00882.x.
6. ↑  Koopman, H. N.; et al. (2003). ""High concentrations of isovaleric acid in the fats of odontocetes: variation and patterns of accumulation in blubber vs. stability in the melon."". *J. Comp. Physiol. B* **173**: 247–261. PMID 12743728.
7. ↑  Litchfield, C.; et al. (1975). ""Comparative lipid patterns in acoustical and nonacoustical fatty tissues of dolphins, porpoises and toothed whales."". *Comp. Biochem. Physiol.* **50B**: 591–597. PMID 1122741.

|  |  |
| --- | --- |
| Control de autoridades | 
* Wd: Q1919686
* MAG: 2779852692

 |